b'\n_START_ARTICLE_\nKras\n_START_PARAGRAPH_\nKr\xc3\xa1s je ozemlje, kjer zaradi poklinske prepustnosti kamnin prevladuje podzemeljsko pretakanje vode in raztapljanje kamnin in kjer so lahko razvite zna\xc4\x8dilne povr\xc5\xa1inske in podzemeljske oblike._NEWLINE_Je kamnito ozemlje, kjer vpliv naravne vode na apnenec ustvarja razli\xc4\x8dne povr\xc5\xa1inske oblike, jame in zna\xc4\x8dilna podzemeljska pretakanja._NEWLINE_Beseda izhaja iz starega ljudskega izraza za kamen in je prvotno pomenila kamnito pokrajino. Iz tega naziva se je razvilo lastno ime Kras za vse podro\xc4\x8dje, ki se razteza med Tr\xc5\xbea\xc5\xa1kim zalivom in Vipavsko dolino ter med So\xc5\xa1ko dolino in Brkini._NEWLINE_Geolo\xc5\xa1ki pojavi na tem ozemlju so tako zna\xc4\x8dilni, da se je povsod v Evropi oprijel izraz \xc2\xbbkra\xc5\xa1ki pojavi\xc2\xab\xc2\xa0in nato enostavno \xc2\xbbkras\xc2\xab\xc2\xa0za vsa poznej\xc5\xa1a odkritja podobnih ozemelj. Ko so bili drugod po svetu opa\xc5\xbeeni podobni fenomeni, so bili opisani kot tamkaj\xc5\xa1nji primeri krasa in v preteklem stoletju se je ime dokon\xc4\x8dno uveljavilo v vsej strokovni literaturi. Vendar ni bilo mogo\xc4\x8de uveljaviti besede \xc2\xbbkras\xc2\xab\xc2\xa0kot mednarodni znanstveni izraz, ker so tuji raziskovalci \xc5\xbee uporabljali svoje prevode besede, predvsem Italijani (carso) in Nemci (Karst), katerih znanstvena literatura je zbudila pozornost povsod po svetu. Veda, ki prou\xc4\x8duje kras, se imenuje krasoslovje.\n_START_SECTION_\nEtimologija\n_START_PARAGRAPH_\nAngle\xc5\xa1ka beseda karst je izposojen iz nem\xc5\xa1kega Karst v poznem 19. stoletju.  Nem\xc5\xa1ka beseda je pri\xc5\xa1la v uporabo pred 19. stoletja.  V skladu s prevladujo\xc4\x8do razlago, izraz izhaja iz nem\xc5\xa1kega imena za obmo\xc4\x8dja Kras (italijansko: Carso), to je apnen\xc4\x8dasta planota, ki obkro\xc5\xbea mesto Trst v severnem Jadranu (danes se nahaja v Sloveniji na meji z Italijo, v 19. stoletju del avstrijskega primorja).  Znanstveniki se strinjajo, da je nem\xc5\xa1ka beseda (ki ne ka\xc5\xbee metatezo) sposojena iz sloven\xc5\xa1\xc4\x8dine.  Slovenski samostalnik kras je bil prvi\xc4\x8d izpri\xc4\x8dan v 18. stoletju, pridevnik kra\xc5\xa1ki pa v 16. stoletju.  Kot samostalnik je bila slovenska oblika Grast prvi\xc4\x8d potrjena leta 1177 , in se je nana\xc5\xa1ala na kra\xc5\xa1ko planoto - regijo v Sloveniji, ki deloma sega v Italijo, kjer so bile opravljene prve raziskave krasa. Slovenska beseda je nastala skozi metateze od rekonstruirane oblike *kors\xd1\x8a, sposojene iz dalmatinske roman\xc5\xa1\xc4\x8dine carsus. Kon\xc4\x8dno, beseda je sredozemskega izvora, verjamejo, da izhaja iz neke romanizirane ilirske osnove. Nekateri predlagajo, da beseda izhaja iz proto-indo-evropskega korena karra- "kamen". Ime se lahko priklju\xc4\x8di tudi na oronim Kar(u)s\xc3\xa1dios oros, ki ga je navajal \xc5\xbee Ptolemej in morda tudi latinsko Carusardius.\n_START_SECTION_\nMorfologija\n_START_PARAGRAPH_\nZakrasevanje pokrajine lahko povzro\xc4\x8di razli\xc4\x8dne ve\xc4\x8dje ali manj\xc5\xa1e spremembe  na povr\xc5\xa1ini in v tleh. Na izpostavljenih povr\xc5\xa1inah nastanejo brazde, \xc5\xbelebi\xc4\x8di in \xc5\xa1kraplje. Srednje velike povr\xc5\xa1inske zna\xc4\x8dilnosti so lahko po\xc5\xbeiralniki ali cenotes (zaprti bazeni), vertikalni ja\xc5\xa1ki, fojbe (obrnjeni lijakaste vrta\xc4\x8de), ponikalnice in bruhajo\xc4\x8di izviri. Obse\xc5\xbene zna\xc4\x8dilnosti so lahko apnen\xc4\x8dasti tlaki, polja in kra\xc5\xa1ke doline ali vrta\xc4\x8de in uvale. Izoblikovane kra\xc5\xa1ke pokrajine, kjer je bila ve\xc4\x8dja povr\xc5\xa1ina odstranjena kot je ostala, lahko povzro\xc4\x8di kra\xc5\xa1ke stolpe ali osamelce. Pod povr\xc5\xa1jem lahko nastanejo kompleksni podzemni drena\xc5\xbeni sistemi (kot so kra\xc5\xa1ki vodonosniki),  obse\xc5\xbeni jamski sistemi in kaverne._NEWLINE_Erozija vzdol\xc5\xbe apnen\xc4\x8dastih obal, predvsem v tropih, proizvaja kra\xc5\xa1ke pojave kot so ostre \xc4\x8deri nad normalnim dosegom morja in spodrezani primeri, ki so ve\xc4\x8dinoma posledica biolo\xc5\xa1ke aktivnosti ali bioerozije na ali malo nad srednjo morsko gladino. Nekatere izmed najbolj dramati\xc4\x8dnih formacij je mogo\xc4\x8de videti v tajskem Phangnga Bay in Halong Bay v Vietnamu._NEWLINE_Kalcijev karbonat se raztopi v vodi kadar voda prina\xc5\xa1a nekaj raztopljenega ogljikovega dioksida. Reke, ki nastanejo iz izvirov lahko povzro\xc4\x8di lehnjakove terase, ki sestoji iz plasti kalcita deponiranega na rastlinju v dalj\xc5\xa1em \xc4\x8dasovnem obdobju. V jamah razli\xc4\x8dne oblike imenujemo kapniki, narejeni z odlaganjem kalcijevega karbonata in drugih raztopljenih mineralov.\n_START_SECTION_\nHidrologija\n_START_PARAGRAPH_\nPri kmetovanju na kra\xc5\xa1kih obmo\xc4\x8djih je treba upo\xc5\xa1tevati pomanjkanje povr\xc5\xa1inske vode. Tla so lahko dovolj plodna in padavine lahko primerne, vendar de\xc5\xbeevnica hitro ponika skozi razpoke v tla in v\xc4\x8dasih pusti povr\xc5\xa1ino tal izsu\xc5\xa1eno tudi med de\xc5\xbeevjem._NEWLINE_Reka s kra\xc5\xa1kim izvirom obi\xc4\x8dajno te\xc4\x8de po neprepustni podlagi kra\xc5\xa1kega polja, na stiku z apnencem pa ponikne v tla. Tako mesto imenujemo po\xc5\xbeiralnik, ponikev ali jamski ponor, \xc4\x8de voda izginja v jamo. Reke v kra\xc5\xa1kih obmo\xc4\x8djih lahko izginejo v podzemlje ve\xc4\x8dkrat in spet na razli\xc4\x8dnih mestih privrejo na dan. Reke pri tem lahko spreminjajo imena (kot Ljubljanica, reka sedmerih imen). Ob obilnej\xc5\xa1ih padavinah lahko nastanejo tudi kra\xc5\xa1ka jezera_NEWLINE_Oskrba z vodo iz vodnjakov na krasu je lahko nevarna, saj lahko voda te\xc4\x8de neovirano skozi podzemlje mimo normalnega filtriranja in se pojavi v poroznem vodonosniku. Kra\xc5\xa1ke oblike imajo visoko stopnjo vpojnosti, zaradi \xc4\x8desar je zmanj\xc5\xa1ana mo\xc5\xbenost filtriranja. Vrta\xc4\x8de se pogosto uporabljajo za kmetovanje ali celo odlagali\xc5\xa1\xc4\x8de odpadkov. Preobremenjene ali nedelujo\xc4\x8de greznice v kra\xc5\xa1ki pokrajini pomenijo, da gredo odplake direktno v podzemne kanale._NEWLINE_Kras predstavlja tudi te\xc5\xbeave za \xc4\x8dloveka. Vrta\xc4\x8d se lahko postopoma razvijejo v odprtine, saj je progresivna erozija nevidna in strop podzemne jame se nenadoma zru\xc5\xa1i. Tak\xc5\xa1ni dogodki so lahko katastrofalni. 13. februarja 2014 se propad take vrta\xc4\x8de pogoltnil 8 redkih Corvette v muzeju Corvette v Bowling Green, Kentucky.\n_START_SECTION_\nPomembne kra\xc5\xa1ke pokrajine\n_START_PARAGRAPH_\nSeznam kra\xc5\xa1kih pokrajin po svetu je na _NEWLINE_Najve\xc4\x8dje obmo\xc4\x8dje apnen\xc4\x8dastega krasa na svetu je avstralski Nullarbor Plain._NEWLINE_Slovenija je najbolj ogro\xc5\xbeena na svetu zaradi obse\xc5\xbenih podzemnih sistemov na kra\xc5\xa1kem obmo\xc4\x8dju. Drugo tako izpostavljeno obmo\xc4\x8dje je zahodni Highland Rim v vzhodnem delu ZDA. _NEWLINE_Chocolate Hills na Filipinih je tudi pomembno kra\xc5\xa1ko obmo\xc4\x8dje. To so sto\xc5\xbe\xc4\x8dasti kra\xc5\xa1ki hribi raz\xc5\xa1irjena na obmo\xc4\x8dju otoka imenovanega Bohol.\n_START_SECTION_\nZgodovina raziskav in zgodnje teorije\n_START_PARAGRAPH_\nLeta 1689 je Janez Vajkard Valvasor, pionir preu\xc4\x8devanje krasa v Sloveniji in \xc4\x8dlan Kraljeve dru\xc5\xbebe Royal Society for Improving Natural Knowledge, London, je predstavil besedo kras  evropskim znanstvenikom, ko je opisal pojav podzemnih tokov rek na obmo\xc4\x8dju Cerkni\xc5\xa1kega jezera. _NEWLINE_Predvsem je treba omeniti J. N. Nagla, ki je leta 1784 po naro\xc4\x8dilu cesarja Franca I. opisal in orisal nekaj kra\xc5\xa1kih jam. Prvo teorijo o nastanku krasa je leta 1781 postavil Ljubljan\xc4\x8dan Tobias Gruber; danes se smatra, da je on samo zapisal teorijo, ki jo je baje zasnoval njegov brat Gabriel, znan po Gruberjevem prekopu pri Ljubljani. Gre za \xc2\xbbudorno teorijo\xc2\xab, po kateri so se stropi starej\xc5\xa1ih jam zru\xc5\xa1ili nad rekami, ki so tekle pod njimi: tako se da razlagati ponicanje vode in njeno vra\xc4\x8danje na plano, pa tudi vrta\xc4\x8de. Tobias Gruber je leta 1781 prvi podal opis Cerkni\xc5\xa1kega jezera, ki je \xc5\xa1e danes znanstveno sprejemljiv. Na \xc5\xbealost njegovo preu\xc4\x8devanje krasa ni imelo velikega odmeva v javnosti._NEWLINE_Drugo teorijo o nastanku krasa je postavil Baltazar Hacquet leta 1778. To je \xc2\xbbkorozijska teorija\xc2\xab, po kateri je kras nastal zaradi preperevanja apnencev. Zanimivo je, da je \xc5\xbee takrat Hacquet spoznal, da je de\xc5\xbeevnica kislina, ki razjeda apno v kamnu, \xc4\x8desar takratni znanstveniki niso sprejeli in so zato njegovo teorijo ovrgli. \xc5\xa0ele veliko let pozneje so razne \xc5\xa1tudije pokazale pravilnost te teorije, a Hacquetovo ime je bilo skoraj prezrto._NEWLINE_Leta 1893 je Jovan Cviji\xc4\x87 v svojem Das Karstph\xc3\xa4nomen razvil teorijo holo-karst kot tip, ki ga najdemo vzdol\xc5\xbe vzhodnega Jadrana in mero-karst kot nepopolno razvit z nekaterimi kra\xc5\xa1kimi oblikami, kot tip krasa, ki se nahaja v vzhodni Srbiji. Trdil je, da je ve\xc4\x8dina vrst dolin "diagnosti\xc4\x8dnih kra\xc5\xa1kih reliefnih oblik", ustvarjenih z razpadom kamnin.\n_START_SECTION_\nKra\xc5\xa1ka obmo\xc4\x8dja\n_START_PARAGRAPH_\nOzemlje na jugozahodu Slovenije, ki je dalo krasu ime, je znano pod imenom Kras (tudi Tr\xc5\xbea\xc5\xa1ki kras), toda to ni edino kra\xc5\xa1ko ozemlje v Sloveniji. Skoraj polovica Slovenije (43\xc2\xa0%) je na apnen\xc4\x8dasto-dolomitnem ozemlju, torej kra\xc5\xa1ka. Slovenski kras je med najbolj raziskanimi kra\xc5\xa1kimi podro\xc4\x8dji na svetu._NEWLINE_Razen Slovenije, je tudi vsa obala Balkanskega polotoka iz apnenca, od Istre pa do Albanije in Gr\xc4\x8dije, s skupnim imenom Dinarski kras. Za\xc4\x8denja se \xc5\xbee v Sloveniji z Notranjskimi planotami in v Istri, nato se nadaljuje preko otokov in vse Dalmatinske obale do Gr\xc4\x8dije. Je najobse\xc5\xbenej\xc5\xa1e kra\xc5\xa1ko podro\xc4\x8dje v Evropi. Poznamo ga pod raznimi lokalnimi imeni, tako lo\xc4\x8dimo Istrski kras, Liburnijski kras v Dalmaciji, Bosanski kras, Vjetrena brda v \xc4\x8crni gori, Ku\xc4\x8daj v Srbiji, Albansko gorstvo in Pelopone\xc5\xa1ko pokrajino. Zna\xc4\x8dilnost Dinarskega krasa je obilje kra\xc5\xa1kih polj. Naj omenimo na primer Kopajsko polje v Gr\xc4\x8diji, kjer so \xc5\xbee v devetnajstem stoletju izkopali odto\xc4\x8dni kanal, ki je polje popolnoma izsu\xc5\xa1il in omogo\xc4\x8dil obdelovanje tal._NEWLINE_Popolnoma brez kra\xc5\xa1kega ozemlja je sploh malo evropskih dr\xc5\xbeav - Finska, Danska in Nizozemska. Evropski kras je zelo raznolik, saj ne zajema samo apnen\xc4\x8dastih tvorb, kot jih poznamo pri nas. Najve\xc4\x8dja evropska jama v sadri je (Optimisti\xc4\x8deska jama v Ukrajini)._NEWLINE_Kra\xc5\xa1ka ozemlja se ne nahajajo samo v Sloveniji in Evropi, pa\xc4\x8d pa so raz\xc5\xa1irjena skoraj povsod po svetu. Najob\xc5\xa1irnej\xc5\xa1i podro\xc4\x8dji sta na Kitajskem (600.000\xc2\xa0km\xc2\xb2 povr\xc5\xa1ine) in v Avstraliji (500.000\xc2\xa0km\xc2\xb2).'